Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 12. melléklet a 96/2011. (X. 17.) VM rendelethez
Paragraph Index: 618

2. A körzeti erdõtervezés során érvényesítendõ szakmai célok, tervezési alapelvek A körzet erdõsültsége az országos átlaghoz képes magas. Az erdõk jelentõs hányada õshonos fafajokból álló, természetszerû vagy származékerdõ. A körzet teljes területéhez mérten jelentõs, közel 30%-os a védelmi rendeltetésû erdõk aránya, melyek zöme természetvédelmi és a talajvédelmi rendeltetésû. A közösségi és kiemelt közösségi jelentõségû erdei élõhelyek és fajok kedvezõ természetvédelmi helyzetének megõrzése céljából emellett az erdõterület közel 45%-a a Natura 2000 hálózat részeként is kijelölésre került. Az erdõk gazdasági funkcióinak érvényesítésére a fentiekre tekintettel csak olyan módon kerülhet sor, ami a védelmi funkciók egyidejû érvényesülését nem akadályozza, és az erdõk természetességi állapotának megõrzését, illetve növelését eredményezi.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes